***** 
* * 
*** ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 15.11.1995 
COM(95) 532 τελικό 
Πρόταση 
ΚΑΝΟΝΙΣΜΟΥ (ΕΚϊ ΤΟΥ ΣΥΜΒΟΥΛΙΟΥ 
για την παράταση της ισχύος του προσωρινού δασμού αντιντάμπινγκ 
στις εισαγωγές ορισμένων ειδών πυροχώματος 
καταγωγής Λαϊκής Δημοκρατίας της Κίνας 
(υποβληθείσα από την Επιτροπή) 

ΑΙΤΙΟΛΟΠΚΗ ΕΚΘΕΣΗ 
(1) Με τον κανονισμό (ΕΚ) αριθ. 1878/95 της Επιτροπής επεβλήθη προσωρινός δασμός 
αντιντάμπινγκ στις εισαγωγές ορισμένων ειδών πυροχώματος καταγωγής Λαϊκής Δημοκρατίας 
της Κίνας. 
(2) Η εξέταση των σχετικών στοιχείων δεν έχει ολοκληρωθεί ακόμη. 
(3) Η Επιτροπή έλαβε υπόψη την παράλειψη συνεργασίας εκ μέρους όλων των 
παραγωγών/εξαγωγέων στη χώρα εξαγωγής και ενημέρωσε την Αποστολή της Κίνας στις 
Ευρωπαϊκές Κοινότητες σχετικά με την πρόθεση της να παρατείνει την ισχύ του προσωρινού 
δασμού για δύο επιπλέον μήνες. Η Αποστολή δεν εξέφρασε αντιρρήσεις σχετικά. 
(4) Συνακολούθως, κατ" εφαρμογήν του άρθρου 11 παράγραφος 5 του κανονισμού (ΕΟΚ) 
αριθ. 2423/88 του Συμβουλίου, η Επιτροπή υποβάλλει στο Συμβούλιο πρόταση για την 
παράταση για πρόσθετο χρονικό διάστημα δύο μηνών της ισχύος του προσωρινού δασμού 
αντιντάμπινγκ επί των εισαγωγών ορισμένων ειδών πυροχώματος καταγωγής Λαϊκής 
Δημοκρατίας της Κίνας. 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την παράταση της ισχύος του προσωρινού δασμού αντιντάμπινγκ 
στις εισαγωγές ορισμένων ειδών πυροχώματος 
καταγωγής Λαϊκής /Δημοκρατίας της Κίνας 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
τον κανονισμό (ΕΚ) αριθ. 3283/94 του Συμβουλίου της 22ας Δεκεμβρίου 1994 για την άμυνα κατά 
των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής 
Κοινότητας(1), όπως τροποποιήθηκε τελευταία με τον κανονισμό (ΕΚ) αριθ. 1251/95®, και ιδίως το 
άρθρο 23, 
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των 
εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της 
Ευρωπαϊκής Οικονομικής Κοινότητας(3), όπως τροποποιήθηκε τελευταία με τον κανονισμό (ΕΚ) 
αριθ. 522/94(4), και ιδίως το άρθρο 11, παράγραφος 6, 
την πρόταση της Επιτροπής, 
Εκτιμώντας τα ακόλουθα: 
ότι με τον κανονισμό (ΕΚ) αριθ. 1878/95 της Επιτροπής(5) επεβλήθη προσωρινός δασμός 
αντιντάμπινγκ στις εισαγωγές ορισμένων ειδών πυροχώματος καταγωγής Λαϊκής Δημοκρατίας της 
Κίνας, 
ότι η εξέταση των σχετικών στοιχείων δεν έχει ολοκληρωθεί ακόμη, και η Επιτροπή ενημέρωσε την 
Αποστολή της Κίνας στις Ευρωπαϊκές Κοινότητες, σχετικά με την πρόθεση της να εισηγηθεί την 
παράταση της ισχύος του προσωρινού δασμού για ένα πρόσθετο χρονικό διάστημα δύο μηνών, 
λαμβάνοντας υπόψη την παράλειψη συνεργασίας εκ μέρους όλων των παραγωγών/εξαγωγέων στη 
χώρα εξαγωγής, 
ότι η Αποστολή της Κίνας στις Ευρωπαϊκές Κοινότητες δεν εξέφρασε αντιρρήσεις σχετικά, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
(1) EEL349, 31.12.1994, σ.1. 
(2) EEL 122, 2.6.1995, σ.1. 
(3) EEL 209, 2.8.1988, σ.1. 
(4) EEL 66, 10.3.1994, σ.10. 
(5) EEL 179, 29.7.1995, σ.56. 
Αρθρο 1 
Η ισχύς του προσωρινού δασμού αντιντάμπινγκ στις εισαγωγές ορισμένων ειδών πυροχώματος 
καταγωγής Λαϊκής Δημοκρατίας της Κίνας, που επεβλήθη με τον κανονισμό (ΕΚ) αριθ. 1878/95, 
παρατείνεται για χρονικό διάστημα δύο μηνών και λήγει στις 30 Ιανουαρίου 1996.0 εν λόγω δασμός 
παύει να ισχύει σε περίπτωση που, πριν από την ανωτέρω ημερομηνία, το Συμβούλιο θεσπίσει 
οριστικά μέτρα ή η διαδικασία περατωθεί κατ1 εφαρμογήν του άρθρου 9 του κανονισμού (ΕΟΚ) 
αριθ. 2423/88. 
Αρθρο 2 
Ο παρών κανονισμός αρχίζει να ισχύει την επομένη της δημοσίευσης του στην Επίσημη Εφημερίδα 
των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος 
μέλος. 
Βρυξέλλες. Για το Συμβούλιο 
Ο Πρόεδρος 
ISSN 0254-1483 
COM(95) 532 τελικό 
ΕΓΓΡΑΦΑ 
GR 02 11 
Αριθ. καταλόγου : CB-CO-95-575-GR-C 
ISBN 92-77-95461-2 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
5